
BIROUL PERMANENT

AL

CAMEREI DEPUTAŢILOR



În conformitate cu prevederile art.89 şi 107 din Regulamentul Camerei Deputaţilor, vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.110/2002 pentru modificarea şi completarea Ordonanţei Guvernului nr.111/1999 privind reglementarea transferului unor echipamente specifice sectorului de drumuri, achiziţionate din împrumutul acordat de Banca Europeană pentru Reconstrucţie şi Dezvoltare, către societăţile comerciale înfiinţate prin reorganizarea Regiei Autornome "Administraţia Naţională a Drumurilor din România", trimis cu nr.465 din 23 septembrie 2002.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                Nr.23/182/2002

RAPORT

asupra proiectului de Lege privind aprobarea Ordonanţei de urgenţă a Guvernului nr.110/2002 pentru modificarea şi completarea Ordonanţei Guvernului nr.111/1999 privind reglementarea transferului unor echipamente specifice sectorului de drumuri, achiziţionate din împrumutul acordat de Banca Europeană pentru Reconstrucţie şi Dezvoltare, către societăţile comerciale înfiinţate prin reorganizarea Regiei Autornome 

"Administraţia Naţională a Drumurilor din România"



1. În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată pentru avizare şi dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.110/2002 pentru modificarea şi completarea Ordonanţei Guvernului nr.111/1999 privind reglementarea transferului unor echipamente specifice sectorului de drumuri, achiziţionate din împrumutul acordat de Banca Europeană pentru Reconstrucţie şi Dezvoltare, către societăţile comerciale înfiinţate prin reorganizarea Regiei Autornome "Administraţia Naţională a Drumurilor din România", trimis cu nr.465 din 23 septembrie 2002.



Prin această ordonanţă se propune modificarea listelor echipamentelor menţionate în anexele la Ordonanţa Guvernului nr.111/1999, ca urmare a livrării unor noi echipamente destinate sectorului de drumuri, pe baza împrumutului acordat în anul 1997 de Banca Europeană de Reconstrucţie şi Dezvoltare, şi care se transferă de la Regia Autonomă "Administraţia Naţională a Drumurilor din România" la societăţile comerciale desprinse din regie şi care au ca obiect de activitate, întreţinerea şi repararea drumurilor. Acordul de împrumut sus-menţionat a fost aprobat de Parlament prin Legea nr.74/1997.



Ordonanţa de urgenţă a fost avizată favorabil de Consiliul Legislativ, cu nr.1144 din 4 septembrie 2002.



Proiectul de lege a fost avizat favorabil de Comisia juridică, de disciplină şi imunităţi cu nr.465 din 25 septembrie 2002 şi de Comisia pentru buget, finanţe şi bănci cu nr.478 din 26 septembrie 2002, în forma propusă de Guvern.



Proiectul de lege a fost trimis spre adoptare Camerei Deputaţilor cu nr.E 295 din 10 septembrie 2002.



2. În raport de obiectul şi conţinutul său, proiectul de lege face parte din categoria legilor ordinare.



3. Comisia pentru industrii şi servicii a examinat proiectul de lege în şedinţa din 2 octombrie 2002. La lucrările comisiei au participat reprezentanţi din partea Ministerului Lucrărilor Publice, Transporturilor şi Locuinţei.



4. La lucrările comisiei au fost prezenţi 24 deputaţi din totalul de 26 deputaţi membri ai comisiei.



Raportul comisiei a fost adoptat cu unanimitate de voturi.



5. În urma dezbaterilor, Comisia pentru industrii şi servicii propune adoptarea proiectului de lege în forma prezentată de Guvern.

                  PREŞEDINTE,                                           SECRETAR,                                          

                    István Antal                                             Aurelia Vasile

Expert,

Daniel Bădina

